b'\n_START_ARTICLE_\nInvariantnost\n_START_PARAGRAPH_\nInvariantnost je v matematiki in teoreti\xc4\x8dni fiziki zna\xc4\x8dilnost fizikalnih koli\xc4\x8din, ki se ka\xc5\xbee v tem, da ostane njena vrednost nespremenjena pri transformacijah. Koli\xc4\x8dina, ki ima to zna\xc4\x8dilnost, se imenuje invarianta.\n_START_SECTION_\nZgledi invariantnih koli\xc4\x8din\n_START_PARAGRAPH_\nZgledi invarantne koli\xc4\x8dine so energija ter komponente gibalne in vrtilne koli\xc4\x8dine. Prav tako je invarianta hitrost svetlobe za Lorentzevo transformacijo in \xc4\x8das za Galilejevo transformacijo. Veliko transformacij je pravzaprav samo premik med opazovalnimi sistemi razli\xc4\x8dnih opazovalcev. V skladu z izrekom Noetherjeve invariantnost predstavlja ohranitvene zakone. Tako invariantnost v premiku vodi do zakona o ohranitvi gibalne koli\xc4\x8dine, invariantnost v \xc4\x8dasu pa do zakona o ohranitvi energije.'